Prostori koji pokreću

Radionica za žene: Utišavanje uma
2024-05-25 08:00 - 11:30 UTC | Trimuša
⚠️Poznato je kako užurbana svakodnevica i dugotrajna izloženost stresu imaju negativan utjecaj na mentalno i fizičko zdravlje pojedinca‼️
🆕Stoga je Kinezis u suradnji s Laboratorij sreće u sklopu projekta “PokreniMO Trimušu”, osmislili jedinstvenu radionicu u prirodi koja ima za cilj osnaživanje naše ženske zajednice.
➡️Pozivamo sve žena da nam se u subotu 25.5. pridruže na Trimuši i kroz aktivnosti opuštanja i razmjenu iskustva naprave jedan korak prema brizi o vlastitom zdravlju.
⏰ Radionica počinje u 08:00h, Sudjelovanje je besplatno, a broj mjesta ograničen. Potrebno je prijavu s naznačenim imenom i prezimenom izvršiti na e-mail:
📩 laboratorijsrece@gmail.com.

Izložba - Superjunaci zajedničke budućnosti Mostara - SuperMo
2024-05-24 19:00 - 21:00

Izložba: Fragmenti šarenog svijeta - Maja Rubinić
2024-05-20 - 2024-06-06 | Centar za kulturu Mostar, Rade Bitange 13, Mostar, 88000, Bosnia and Herzegovina
Preostali period provedbe projekta Povezani kroz umjetnost- drugi dio, posvećujemo ženama. Ženama u umjetnosti, književnosti, javnom životu.
Zašto?
Pa da se ne varamo, žene ni danas nemaju poziciju u društvu kakvu bi trebale imati, nisu cijenjene koliko zaslužuju, čak šta više, stalna su meta raznoraznih podcijenjivanja, omalovažavanja, zlostavljanja.
Jesu li umjetnost i kultura jedan od načina progovaranja o toj bitnoj temi i problemu? Mi smatramo da jeste i zato ovo i radimo.
Prva žena, u nizu odličnih umjetnica, književnica, javnih djelatnica, koje će se predstaviti svojim radom i djelovanjem putem našeg projekta, je naša mostarska slikarica Maja Rubinić.
Posluživši se dijelom odličnog predgovora Miljenka Jergovića koji je pisao za katalog, izložbu smo nazvali ” Fragmenti šarenog svijeta”.
Što nam to Maja “priča” svojim šarenim svijetom, što je o njenom sjajnom opusu napisao Miljenko Jergović, imate će te priliku saznati u ponedjeljak, 20.5. u 19.00 sati, kada otvaramo izložbu u Centru za kulturu Mostar.
Za sve one koji propuste ovaj trenutak, a požele vidjeti Majine slike, izložba ostaje otvorena do 6.6.

Radionice „Strip dostupan svima“
2024-05-17 17:00 - 2024-05-18 19:00 | Dječiji dom Mostar, Mostar, Bosnia and Herzegovina
Klub MoStrip organizuje radionice „Strip dostupan svima“
✍️ Tokom dvije radionice učesnici će imati priliku da nauče nove vještine u crtanju, kao što su: kreiranje likova, pokret u stripu, perspektiva, sjene i tuširanje stripa.
🔔 Prva radionica održati će se 17.5.2024. godine s početkom u 17:00 sati, a druga 18.5.2024. godine u 17:00 sati. Radionice će se održavati u prostorijama Dječiji dom „Mostar“
Aktivnost se odvija u okviru projekta „Superjunaci zajedničke budućnosti Mostara – Super Mo.”

Zajedno ohrabrimo porodice
2024-01-20 10:00 | Hotel Mostar, Kneza Domagoja, Mostar, 88000, Bosnia and Herzegovina
Dragi naši sugrađani i sugrađanke,
pozivamo Vas na neformalno druženje sa predstavnicima nevladinih organizacija i institucija čiji je fokus rad sa roditeljima i djecom sa poteškoćama u razvoju koje će se održati u subotu 𝟐𝟎.𝟎𝟏.𝟐𝟎𝟐𝟒. sa početkom u 𝟏𝟎:𝟎𝟎 𝐬𝐚𝐭𝐢 𝐮 𝐇𝐨𝐭𝐞𝐥𝐮 𝐌𝐨𝐬𝐭𝐚𝐫.

Svjesni činjenice da veliki broj roditelja djece sa poteškoćama u razvoju ne zna koja prava i mogućnosti imaju, kome da se obrate i kakav vid podrške mogu dobiti odlučili smo kroz projekt 𝐌𝐨𝐬𝐭𝐚𝐫 – 𝐏𝐫𝐨𝐬𝐭𝐨𝐫𝐢 𝐤𝐨𝐣𝐢 𝐩𝐨𝐤𝐫𝐞ć𝐮 pružiti priliku da na jednom mjestu dobiju informacije koje ih zanimaju. Poruka koju želimo poslati kroz ovaj događaj jeste da roditelji nisu sami i da imaju podršku.

Kroz trosatno druženje svi zainteresovani će imati priliku porazgovarati sa predstavnicima organizacija koji već godinama rade na osnaživanju i pružanju podrške roditeljima. Također, ove organizacije će predstaviti svoj dosadašnji rad i rezultate, planove za budućnost, a rado će sa svima podijeliti informacije i odgovore na pitanja koja muče većinu roditelja.

Organizacije koje će taj dan predstaviti svoj rad i djelovanje, ali i dati odgovore na sva pitanja su:

Plava Vrpca
Udruga Vedri osmijeh
Udruga za Down sindrom Mostar
Centar za djecu i omladinu sa posebnim potrebama „Los Rosales“
Vrtić Sunčani Most
Udruga paraplegičara i oboljelih od dječije paralize “Marko Ravlić”
SOS Dječija sela BiH
Rehabilitacijski centar Život
Osnovna škola za djecu s posebnim potrebama Mostar

Izložba "Molitve u bjelini" - Igor Borozan
2024-01-19 19:00 | Centar za kulturu Mostar, Rade Bitange 13, Mostar, 88000, Bosnia and Herzegovina
Klub knjige “Ivo Andrić” nastavlja s realizacijom svog projekta Povezani kroz umjetnost, koji implementiraju uz financijsku podršku Vlade Ujedinjenog Kraljevstva.
Ovaj put se povezujemo kroz izložbu Igora Borozana, Molitve u bjelini, koja će biti otvorena u Centru za kulturu, na adresi Rade Bitange 13, u petak 19. siječnja, u 19,00 sati.
Odlučan dizajn, kao i do sada, promo materijala, izradio je Manlio Napoli, dok je predgovor za katalog napisao Miljenko Jergović, koji s Vama dijelimo u cijelosti.
Dobro došli, kako na izložbu, tako i na ugodno druženje u prostorijama Centra za kulturu!
“Jedenje zida
o slikama Igora Borozana
Na svakoj od ovih slika nešto se zbiva. Na nekima je tajanstvena poruka, mitski znak,
skriveno slovo neodgonetnutog alfabeta, šifra. Na drugima, a njih je više, neko je fizičko zbivanje.
Slike su bijele, crne i sive. Na jednoj nakrivljeni je križ, u savršeno preciznom odnosu s ravninom
svijeta, s crtom horizonta. Na svakome kršćanskom groblju, bilo gdje na svijetu, naročito na
grobljima malih i zabačenih gradova, pogotovo onim malo starijim, postoje ti nakrivljeni križevi, na
kojima se obično više ne prepoznaje ime. Odživljeni život nepoznatog čovjeka sveo se na znak, na
nešto što je korak od apstrakcije. A onda se znak pod utjecajima gravitacije i ostalih slika, a onda
se znak uslijed slijeganja zemlje u grobu, precizno naherio. I tako je ostao.
Gubitak boja, svođenje svijeta na bijelo, crno i sivo, paradoksalan je i proturječan proces u
različitim svojim značenjima. Tako izgleda demencija, najznamenitija je ona nazvana po doktoru
Aloisu Alzheimeru, na čiju spomen-ploču naišli smo jedne godine, slučajno, u Wrocławu. Tako
izgledaju bolesti zaboravljanja: sjećanja nestaje, onoga jučer nestaje i nestaje sustava kojim se
nova sjećanja skladište, tako što nestaje boja. Ne ostaje ništa, osim apstraktnih oblika, iza kojih se
rastvara svijet. Ostaju tuga i strah, jer zaboravljač više ne zna što je taj svijet. Kao što ne zna ni
dijete. Djetetov svijet, sjećate li se toga?, vidjet ćete to na Borozanovim slikama, također je bijel,
crn i siv. Boje nastaju kad i smisao. I onda nestaju.
S druge strane, međutim, crno-bijela slika u iskustvu naše je civilizacije još uvijek temeljni
model pamćenja. Kontingent sve naše prošlosti, što započinje negdje sredinom devetnaestog
stoljeća i traje sve do pred kraj šezdesetih godina dvadesetog, u crno-bijelim je fotografijama i
filmovima. Dva svjetska rata uglavnom su bez boja. Bez boja je ono najimaginativnije vrijeme
ukupne čovjekove društvene i kulturne povijesti, od 1918. do 1939. Crno-bijele su pedesete, i crno-
bijelo naše je dokumentirano sjećanje na prababe i pradjedove. Crno-bijela istovremeno boja je
sjećanja i boja zaborava.
I još nešto: Igor Borozan slikar je taktilnoga svijeta. Takav je, uostalom, i pjesnik. Jednom,
bude li mira i sabranosti, netko će napisati nešto o tome kako je ovaj umjetnik zanimljiv upravo po
tome što je on zapravo isti i kao slikar i kao pjesnik. Bivalo je onih koji su se usporedo bavili
književnom i likovnom umjetnošću, ali gotovo u pravilu na različite načine. Borozan je u ova dva
udaljena posla i umijeća isti. Zasad to samo pribilježimo, pa ćemo, možda, kasnije.
Nego, vratimo se: Igor Borozan slikar je taktilnog svijeta. Njegove radove trebalo bi
temeljito opipati, preći preko svakog jagodicama prstiju, čak i kada se čini da ničega pod tim
jagodicama nema. On naprosto ima potrebu to da slika, imaginira, stvara. Ili njegov gledatelj ima
takav dojam. Ili se gledatelju tako čini dok Borozanove slike gleda na fotografijama. Fotografija je
medij koji nam prikazuje motiv našeg interesa, ali ga istovremeno udaljava od nas. Jer ga ne
možemo dodirnuti…
Mnoge od ovih slika izgledaju kao jedan zid, uz koji sam na Sepetarevcu spavao u
godinama od 1969. pa otprilike do 1974. Spavao sam i nakon 1974, ali prestao sam primjećivati
zid. Zid bio je u bijelo okrečen. Malo siv od prljavštine s mojih dlanova, i iscrtan bezbrojnim crtama
grafitne olovke tankoga vrha. Branili su mi da to činim, ali nisam se dao. Te crte sad vidim na
Borozanovoj slici. Taj zid na Sepetarevcu, osim što je bio siv od mojih dlanova i iscrtan tankim
crtama grafitne olovke, bio je izrovan mojim noktima. Najprije sam zgrebao sve slojeve boje, a
zatim sam, godinama, grebao i malter, koji sam gladno jeo. Jedu li današnja djeca malter sa zidova
svojih soba? Taj zid, taj malter, vidim na Borozanovim slikama. Na neki način sam morao jesti taj
zid, da bih mogao gledati ove slike. Takvo je pravilo u životu i u umjetnosti. Tome, uostalom,
umjetnost i služi.”

Živa biblioteka i diskusija "Mladi u kulturi"
2024-01-11 18:00 - 19:30
Postavljamo ključna pitanja o kulturi u životu mladih u Mostaru
Četvrtak, 11.1.2024.
18:00 sati
Mala Galerija HD herceg Stjepan Kosača (ulaz s parkinga)
Naši stručnjaci i panelisti istražit će povezanost mladih s kulturom, pritom tražeći odgovore na pitanja poput:
Da li je kultura dovoljno promovirana?
Privlače li mlade kulturni sadržaji?
Da li su mladi aktivno uključeni u planiranje kulturnih programa ili su tek pasivni konzumenti?
Panelisti: Anita Miličević, Elma Marić, Mustafa Stupac, Tajma Guzin, Merima Bećirović i predstavnik/ca Grad Mostar.
Uz diskusiju, pripremili smo i “živu biblioteku” koja će omogućiti neposredan susret s raznolikim segmentima umjetničkog izražavanja.
Lutkarstvo – Lutkarsko kazalište Mostar i Pozorište lutaka Mostar, glazba – Mostar Rock School, strip umjetnost – Udruga MoStrip i pisana riječ – Emina Kovačević – bit će ti dostupni za istraživanje različitih grana umjetnosti.
Neka ova večer bude prilika za razmjenu ideja, stvaranje dijaloga i poticanje promjena.
Događaj se organizuje kroz Projekat Mostar – Prostori koji pokreću koji finansira

Koncert: From Another Mother
2023-10-12 21:00 | OKC Abrašević, Alekse Šantića 25, Mostar, 88000, Bosnia and Herzegovina
Zagrebački bend From Another Mother izvodi haotične old-skool rock koncerte u stilu Nirvane i Dillinger Escape Plana. Njihov najjači adut je nastup uživo gdje jaz između publike i benda ne postoji, sve postaje jedno jedinstvo vođeno muzikom i pozitivnim vibracijama. Njihove nastupe najbolje je opisati kao energični, eksplozivni, ali kontrolirani haos s prijateljskom vibrom.

Aranžmane pjesama karakterišu multiritmični groove, iznenadni prekidi, aktivna dinamika, sve prekriveno melodičnom gitarom i vokalom. Odsvirali su preko 100 nastupa širom Evrope. Godine 2016. objavili su EP sa četiri pjesme „Bratebra“ i pobijedili na hrvatskom muzičkom festivalu “Čuješ?!” kao i na srpskom festivalu “Omladina”.

U januaru 2017. objavili su debitantski album “Epileptir“ koji je Muzika.hr, vodeći hrvatski muzički portal, opisao kao “alternativni album godine”. U martu 2019. objavili su svoj treći album “Ataoa” sa izdavačkom kućom Kapitän Platte iz Bilefelda, Njemačka.

Pjesnička večer
2023-09-29 18:30 | Park Zrinjevac, Park Zrinjevac, Mostar, 88000
Klub knjige “Ivo Andrić” organizira pjesničku večer u petak 29.9. u 18.30 sati, park Zrinjevac.

KONCERT: Sanel Marić Mara
2023-07-07 21:00 | OKC Abrašević, Alekse Šantića 25, Mostar, 88000, Bosnia and Herzegovina
Sanel Marić Mara još jedno je dijete Mostara i Abraševića. Nošen jedinstvenim toplim glasom, jednostavnom gitarom i suvremenim melodijama Mara kao da stvara muzički putopis od mostarskih bašti, zaboravljenog mirisnog bilja i starih, zaraslih i nedostupnih staza.

U Marinim pjesmama oživljavaju riječi Antuna Branka Šimića, Alekse Šantića, Maka Dizdara, Safet-bega Bašagića, Ive Andrića, a mirisi ovih riječi dugo lebde ispred zvučnika nakon što se muzika odmori. Mara je svojevoljno samozatajan autor, u svojim stajalištima beskompromisan, umjetnički dosljedan bosanskohercegovačkom i mostarskom poetskom romantizmu. Na ovaj način se počeo upisivati u pravog čuvara sada već pomalo izgubljenog vazduha tišine i mira.

Na novom albumu Pure koristi se i engleskim jezikom, zbog kojeg se ti trenuci mogu upisati i u kvalitetni suvremeni indie rock. Mara ovako postiže na uvjerljivosti svoje priče o slobodi boja jeseni koja će zauvijek ostati u našem sjećanju.

Sanel Marić Mara nastupit će u sklopu obilježavanja 20 godina OKC Abrašević 8. jula uz pratnju Darija Lukića na klavijaturama, s Đanijem Pervanom na produkciji zvuka.
Ulaz je besplatan, a mjesto možete osigurati putem maila na abrasradiomostar@gmail.com
Koncert podržan kroz projekt Mostar – Prostori koji pokreću.

Dan bez mobitela
2023-06-23 09:00 - 13:00
Udruženje građana “Nešto više” vas poziva na druženje u prirodi – “Dan bez mobitela” na pemakulturnom imanju Nešto više!
Zamišljate li dan proveden u prirodi, u igri sa macama i psima, okruženi svježim zrakom i zelenilom, daleko od zaslona mobitela? Imamo sjajne vijesti! Udruženje Građana “NEŠTO VIŠE” organizira nevjerojatnu aktivnost koja će vas osloboditi od digitalne ovisnosti i pružiti vam mogućnost da se povežete s prirodom na jedinstven način.
Očekuje vas pregršt aktivnosti koje će oživjeti vašu kreativnost i pustiti vas da ponovno osjetite radost jednostavnosti. Sudjelujte u sadnji i sjetvi ljetnih kultura, izradi kućica i hranilica za ptice, obilasku imanja te izradi saksija od ekološki prihvatljivih cigli.
Pozivamo sve zainteresirane osobe uzrasta 14 i više da nam se pridruže na ovom jedinstvenom događaju. Bez obzira jeste li zaljubljenik u prirodu, kreativni duh ili jednostavno tražite bijeg od digitalne gužve, “Dan bez mobitela” je pravo mjesto za vas.
Bez brige o prijevozu! Osigurali smo prijevoz iz grada koji kreće u 8:30 sati, a povratak je planiran u 13:00 sati. Samo se pobrinite da obučete laganu i prozračnu odjeću te ponesete šešir ili kapu za dodatnu zaštitu od sunca.
Važno je osvijestiti problem prekomjernog korištenja tehnologije i vratiti se korijenima, prisjetiti se onoga što nam priroda pruža. Ova inicijativa je korak prema tome. Vjerujemo da će vam provedeno vrijeme u prirodi pružiti osvježenje, smirenost i obilje nezaboravnih trenutaka.
Ne propustite ovu izvanrednu priliku! Pridružite nam se na “Danu bez mobitela” na permakulturnom imanju Nešto Više i doživite magiju prirode na vlastitoj koži. Podijelite ovu pozivnicu sa svojim prijateljima i obitelji i zajedno stvorimo val pozitivne promjene!
𝐏𝐫𝐢𝐣𝐚𝐯𝐞 𝐬𝐞 𝐯𝐫š𝐞 𝐧𝐚 𝐛𝐫𝐨𝐣 𝟎𝟔𝟔 𝟒𝟑𝟗 𝟖𝟏𝟏 (𝐕𝐢𝐛𝐞𝐫, 𝐖𝐡𝐚𝐭𝐬𝐀𝐩𝐩)- 𝐌𝐚𝐢𝐝
„Dan bez mobitela“ je aktivnost koja se sprovodi u okviru projekta Mostar-Prostori koji pokreću!

Koncert Damira Imamovića
2023-06-10 21:00 | OKC Abrašević, Alekse Šantića 25, Mostar, 88000, Bosnia and Herzegovina
Damir Imamović je jedan od važnih umjetničkih zidara ranog novog Abraševića. Danas već slavni izvođač, reformator i čuvar sevdaha, veću afirmaciju jeste doživio upravo u Abraševiću. Legendarni koncert, zabilježen i objavljen kao živi album „Live in Abrašević“, kojeg je snimio Damir Imamović Trio, označio je početak obostrane ljubavi između Damira i Abraševića, koja traje i danas.

U međuvremenu je Damir snimio film o Sevdahu i napravio brojna istraživanja i aktivnosti u očuvanju same forme kao i njenog razvoja – radeći na tekstovima i skupljajući te svirajući manje poznate kompozicije, dajući standardima novo ruho. Istovremeno, na ovom je putu pazio posebno na tradicionalne izvođače, od kojih je učio, ali ih i javno podržavao.

Krenuo je više samostalno nastupati, oformio novi trio Sevdah takht koji mu je pomogao da se približi stilovima recentne world music scene. Konačnu afirmaciju i veliko svjetsko priznanje donio mu je album Singer of Tales, koji je snimio sa legendarnim jazz basistom Gregom Cohenom te sviračem kemanea Deryom Turkanom i violinisticom Ivanom Đurić.

Na ovom albumu misija osuvremenjavanja tradicionalne sevdah muzike savršeno je zaokružena te je sasvim zasluženo nagrađen i nagradom ‘The Best Artist of Europe’ koju dodjeluje ugledni časopis Songlines.

Damir Imamović će 10. juna otvoriti ljetni dio rođendanskog programa OKC Abrašević, a uz pratnju Ivane Đurić na violini i Benjamina Drijenčića na trubi.

Ulaz slobodan, rezervacije slati na abrasradiomostar@gmail.com

Alice in Wonderband: Radionica i Koncert
2023-05-18 21:00 | OKC Abrašević, Alekse Šantića 25, Mostar, 88000, Bosnia and Herzegovina
Sastav Alice in WonderBand iz Srbije održat će koncert pjesama sa albuma „RikaTaka: New Balkan Rhythm”, koji je krajem 2022. objavila ugledna njemačka kuća „CPL-Music”.

Koncert će se održati u K19 – OKC Abraševiću u Mostaru u četvrtak, 18. maja u 21:00.
Članovi AWb će istu večer u 20:00 održati i radionicu tjelesne muzike pod nazivom “Tijelo kao instrument”.

S muzičkom tradicijom Balkana spajaju se akustični zvuci tijela kao instrumenta, pri čemu narodne pjesme iz Srbije, Hrvatske, Bosne i Hercegovine, Sjeverne Makedonije, Bugarske, Moldavije, Grčke, Turske, Kosova, pa čak i Mađarske, bude radoznalost za bogatu muzičku tradiciju regije.

Alice in WonderBand su: Ana Vrbaški (glas, tjelesne perkusije) i Marko Dinjaški (tjelesne perkusije, glas, didgeridoo, bubnjevi). Njihov koncertni nastup podrazumjeva i organsko uključivanje sampleova, pažljivo pripremanih u studijskim uslovima.

Ulaz na koncert i radionicu je besplatan.

Concert The Flamenco Thief
2023-05-12 20:00 | OKC Abrašević, Alekse Šantića 25, Mostar, 88000, Bosnia and Herzegovina
Craig Sutton, poznat i kao “The Flamenco Thief” je engleski instrumentalist koji stapa “fingerstyle” tehnike na gitari sa perkusivnim načinom sviranja da bi stvorio klasični moderni zvuk Mediterana sa daškom južnoameričih prizvuka. Njegova muzika uključuje špansku akustičnu muziku, latino zvukove, rumbu i bossa novu, koje kombinira sa hip-hopom i elektronikom.

S karijerom koja se protegla preko 14 godina, 4 albuma i pozamašan broj turneja po Europi, Aziji i Južnoj Americi, uspostavio je prisutnost i zavrijedio je hvalu mnogih kao cijenjeni izvođač u neovisnoj muzičkoj sceni.

Danas, Flamenco Thief, odsjeda u Bristolu, Engleskoj, gdje prati fudbal, peče torte, i trči da se ne bi vidjele posljedice pečenja torti. Ovdje nastavlja razvijati svoju muziku s planovima da proširi svoje muzičke horizonte, uključi nove elemente i istraži prije neistražene i uzbudljive zvukove.

The Flamenco Thief će nastupiti u K19 – OKC Abrašević u petak, 12. maja 2023.

Ulaz na koncert je besplatan.

Urbano zelenilo i proslava Dana planete Zemlje
2023-05-06 12:00 - 16:00 | OKC Abrašević, Alekse Šantića 25, Mostar, 88000, Bosnia and Herzegovina
U subotu, 6. maja, održavamo četvrtu akciju u okviru kampanje “Urbano zelenilo” u kojoj ćemo obilježiti Dan planete Zemlje. Cjelodnevni program povodom Dana planete Zemlje proslavit ćemo kroz DJ zabavu, eko kviz i radionicu o kompostiranju.
Akcija je namjenjenjena svim školarcima ali i onima koji žele saznati nešto više o ekologiji i kompostiranju. Eko kviz je namijenjen svim učenicima osnovnih škola od 5. do 9. razreda. Ekipe će biti sastavljanje od 3 do 5 članova. Za prvih 6 timova s najviše bodova su pripremljene i vrijedne nagrade.
Radionicu o kompostiranju će voditi nastavnica Alisa Trbonja-Kahriman a fokusirat će se na osnove kompostiranja i selekciju otpada. Učesnici će se na kreativan i zabavan način upoznati s procesom kompostiranja, a radionica će biti korisna ne samo za njih, već i za njihove roditelje.
DJ zabavom ćemo u pozitivnoj atmosferi i zajedničkom druženju završiti našu kampaniju ozelenjavanja. Svi zainteresirani učesnici se mogu prijaviti putem linka: http://bitly.ws/Dsdt
Akciju ozelenjavanja realiziraju Nešto više, Agencija lokalne demokratije (LDA) Mostar i OKC Abrašević u sklopu projekta Mostar – Prostori koji pokreću koji financira Vlada Ujedinjenog Kraljevstva.

moJA Radionice dokumentarnog filma: Ispričaj pozitivnu priču o ljudima i mjestima koja te okružuju
2023-05-03 08:00 - 2023-05-08 23:59
Agencija lokalne demokratije Mostar (LDA Mostar) u saradnji sa BONK produkcija, poziva sve mlade osobe (15-25 godina) iz Mostara, koje žele naučiti kako napraviti dokumentarni film, da se prijave na besplatne radionice dokumentarnog filma „moJA“.

Učesnice/učesnici imaju izbor između dva fokusa: nefikcijsko pripovjedanje i režija, a budući da je broj sudionika ograničen, prednost će imati kandidatkinje/kandidati čije se ideje za dokumentarne filmove bave temama koje obrađuje Projekat Mostar Mostar – Prostori koji pokreću i uključuju ciljne skupine navedenog projekta.
Radionice će se održati u dva termina 15. 5.–16. 5. i 22. 5.–23. 5. 2023. godine, u večernjim terminima, te je prisustvo na obe radionice obavezno za sve učesnice/učesnike.
Nakon uspješno završenih radionica po troje sudionika iz svake od navedenih fokusa će imati priliku, u grupama od dvoje i uz produkcijsku podršku BONK Studia, realizovati predložene ideje u dokumentarni film u trajanju od 5 minuta. Ova prilika je stoga idealna za sve one koji žele stvoriti pozitivne priče o ljudima i mjestima koja ih okružuju, te prikazati stanovnike grada kao multidimenzionalne osobe koje imaju interesovanja van njihovih egzistencijalnih pitanja.

Online prijave su otvorene do 10. 5. 2023. godine.

Otvaranje biblioteke OKC Abrašević i prezentacija knjige Bogdanović vokabular
2023-04-25 17:00 - 19:00 | OKC Abrašević, Alekse Šantića 25, Mostar, 88000, Bosnia and Herzegovina
Omladinski kulturni centar Abrašević ove godine obilježava dvadeset godina od revitalizacije rada i ideje Abraševića kao mjesto edukacije i razvoja kulture. U sklopu obilježavanja rođendana, Most na Suhom će godinu obilježavati bogatim i probranim kulturnim sadržajima te edukativnim projektima i aktivnostima.
Pozivamo vas 25. aprila u 17:00 časova na otvaranje biblioteke OKC Abrašević i prezentaciju novog ciklusa Maršruta u okviru Mapa nevidljivih mostova, a ovim putem ćemo najaviti i izlazak knjige Bogadanović vokabular.
Povodom događaja, Ronald Panza, autor bloga Urbs blog iz kojeg je ponikla knjiga, govorit će o važnosti biblioteke i njenim budućim namjenama, predstaviti novi ciklus interaktivnih i edukativnih šetnji te će najaviti skoro izdavanje knjige. Moderator prezentacije bit će novinar AbrašRadija, Nikola Bačić.
Biblioteka OKC Abrašević će zauzeti stvarni prostor s policama, a ostatak svojih potreba rasporedit će po cijelom prostoru centra. Namjera je knjižnim sadržajima, koliko je moguće, ispuniti praznine u knjižnom fondu grada Mostara, prije svega sa literaturom suvremenog, ali i klasičnog teorijsko-filozofskog formata. Ona će biti prije svega namijenjena razvoju obrazovanja mladih ljudi, a posebno će biti na raspolaganju studentima u njihovom radu. Osim knjižničkog programa, biblioteka će nuditi i razne edukativno-društvene programe kao što su radionice, književne promocije i razgovori te edukacije iz raznih znanstvenih programa.
Maršrute: Mapa nevidljivih mostova su interaktivne i edukativne šetnje gradom čiji je osnovni cilj traganje za skrivenim, nevidljivim ili zaboravljenim, a historijski značajnim lokacijama u Mostaru, kako bi se stvorila svijest o gradu kao živom entitetu koji se rodio, rastao, živi, umire i ponovo se rađa. Novi ciklus u ovoj godini postavlja dvije nove rute: Industrijsku zonu i Glavnu ulicu.
Knjiga u izradi, Bogdanović vokabular, nastaje iz želje za ispunjavanjem praznina i pukotina u tijelima gradova koji još uvijek traže svoju sreću. Dio je Urbsa, urbanističkog bloga na AbrašRadiju, kao prilog izučavanju javnog prostora u Mostaru, gradu čuvenog Partizanskog spomen-groblja, remek-djela protomajstora Bogdana Bogdanovića.
Događaj je podržan kroz Projekat “Mostar – Prostori koji pokreću”, a kojeg financira vlada Ujedinjenog Kraljevstva.

Bruhuuhu @ K19 - OKC Abrašević
2023-04-22 20:30 - 23:30
Bruhuuhu je bend nastao 2018. godine u Bosni i Hercegovini kao rezultat dugogodišnje komunikacije i zajedničkog muziciranja njegovih članova. Shodno uticajima različitih žanrova muzike, koje članovi grupe konzurmiraju, izričaj Bruhauuhu uveliko ima doticaja sa rockom, industrijalom, electrom i drugim srodnim žanrovima.
Članovi benda su: Ernad Bihorac (vokal, gitare, keybord, sempler), Duško Kostić (bubnjevi), Solo Semir (perkusije, vokal), Boris Marković (bass, vokal). Bendu se nedavno pridružila i nova članica Ana Milanović (vokal).
Bend je početkom februara 2023. godine otpočeo svoju prvu turneju #bruhuuhulive.
Warmup: Pele i njegova discosoulfunkpoprock fuzija.

Vice City Party @ K19 - OKC Abrašević
2023-04-07 20:30 - 23:00 | OKC Abrašević, Alekse Šantića 25, Mostar, 88000, Bosnia and Herzegovina
Don Tommy Vercetti nam stiže u goste, a to znači samo jedno >> GTA Vice City ~ fm Party! I to po prvi put u našem fenomenalno-čarobnom Abrašu. Prespavali smo zimski san, ali sada spremni i puni energije ludujemo najjače.
Nabacujemo cvike i pozivamo sve, na obalu, sa druge strane, na mostarski Ocean Drive, tik do Neretve i mjesečevog neonskog odsjaja. Veselo mrdamo kukovima na ovoj hit žurci, njišemo se kao palmice poročnog grada, dok etar ponovo odzvanja, u noći nostalgičnih melodija, druženja, muvanja, cupkanja, pjevanja u glas, ali i omamljujućeg, gejmerskog humora, partijamo sa najboljom ekipom, i vernim ljubiteljima lika i dela Svetog Tome Havajskog, Bossa nad Bossovima lično i najboljeg soundtracka u historiji video igara!
Znate šta to znači, obucite se laganije (havajke) jer ovo je jedinstvena prilika da osjetite miris mora, ljeta i toplih dana dok toplije vreme ne odluči da ostane za stalno.
Puštamo: najbolje i najdraže od ‘80-ih, od omiljenog funky disco groova, preko jedinstvenih synthpop stvari, pa sve do new wave i rock hitova, ali i old school hiphopa… čak i nezaboravnih latino ritmova… sa legendarnih radio stanica iz OG igre (ali će se ugurati još koja “Priča”), ali i svašta nešto još, više, znamo da znate, one nostalgične stvari uz koje smo rasli i one stvari uz koje se tijelo samo pokreće. Prerušavamo Abraš valjano, đuskamo, proživljavamo legendarne misije… Uz Čomu za pultom, Vice City, Tommy, mi i vi.

Koncert Svetlane Spajić
2023-03-25 21:00 | OKC Abrašević, Alekse Šantića 25, Mostar, 88000, Bosnia and Herzegovina
Povodom obilježavanja 20 godina OKC Abrašević 25. marta 2023. godine sa početkom u 21:00 h. nastupat će Svetlana Spajić. Ulaz je slobodan.
Svetlana Spajić majstorica je pjevanja koje ne izumire. Obično se o njemu govori kao o tradicionalnom pjevanju, a zapravo je riječ o formi komunikacije kojom se smanjuje samoća, osigurava pamćenje i ponekad osvjetljava put u mraku.
Svetlana Spajić, čuvarica je nasljeđa pjesme kraških, šumskih i riječnih krajolika, pjesama „kantalica“, „na glas“, „na bas“ i drugih formi i oblika. U Abraševiću je njena kreativna aura samo podvukla i nadogradila dušu sevdahu.
Kao svestrana osoba, osim u radu sa tradicionalnim grupama, kao i svojom Pevačkom družinom Svetlane Spajić, ostvarila je i ostvaruje značajne suradnje sa važnim avangardnim i suvremenim muzičarima i muzičarkama kao što su William Basinski, grupa Zeitkretzer, Anthony Hegerty, Boris Kovač te velikim zvijezdama svjetske etno muzike poput Stelle Chiweshe i Sainkho Namtchylak.
U svijetu pozorišta odjeknuo je njen nastup u predstavi o životu Marine Abramović u režiji velikog Roberta Wilsona. Njena nova značajna suradnja i nova potvrda širokog interesa i rada je suradnja sa muzičarima Guidom Moebiusom i Andreasom Stecherom s kojima je osnovala avangardni bend Gordan.
Facebook event: https://www.facebook.com/events/203534069034132
Koncert podržan kroz projekt Mostar – Prostori koji pokreću
#SvetlanaSpajić #20godinaOKCAbrašević
#Mostar #Prostorikojipokreću

Dark Circuit by Pitchblack
2023-03-24 20:00 | OKC Abrašević, Alekse Šantića 25, Mostar, 88000, Bosnia and Herzegovina
Pozivamo vas na ples uz ritmove industriala, synth punka i EBM-a, a ko je čuo za Pitchblack i njegove rezidente d.Env i Palca, zna da večer neće proći ni bez energičnijeg rođaka techna. Dvojac svoju potragu za novim zvukom vodi kombiniranjem gramofona, ritam mašine i DJ playera.
Pitchblack je mostarski kolektiv osnovan prije 3 godine koji za cilj ima promovirati underground techno zvuk i kulturu.
ULAZ JE BESPLATAN

Večer Stand Up Komedije: Novi tekst
2023-03-23 20:30 - 22:30 | OKC Abrašević, Alekse Šantića 25, Mostar, 88000, Bosnia and Herzegovina
Četvrtak, 23. marta novi je termin redovne večeri stand up smijeha u OKC Abrašević!
Standardna četvorka Omer Hodžić, Sanjin Ćorić, Haris Hodžić i Luka Marijanović isprobavat će najnovije šale i uglove pogodne za nasmijavanje vjerne domaće publike.
Večer neće proći bez improv igara, a ako atmosfera odluči, ni bez roast battlea, no, specijalitet večeri sigurno su najnovija open mic pojačanja – Adnan Bratić i Mate Rezo, mladi komičari koji su na prošlom stand up događaju po prvi put izašli na scenu.
Show starta od 20:30 h, a ulaz je besplatan.

Informativna sesija za primaoce bespovratnih sredstava granta Projekat Mostar – Prostori koji pokreću
2023-03-20 10:00 - 13:00 | Hotel Buna, Buna bb, Mostar, 88202, Bosnia and Herzegovina
Projekat Mostar – Prostori koji pokreću organizuje događaj pod nazivom „Informativna sesija za primaoce bespovratnih sredstava granta Projekat Mostar – Prostori koji pokreću, koja uključuje i ceremoniju potpisivanja ugovora između People in Need (PIN) i dobitnika bespovratnih sredstava.
Događaj će se održati u ponedjeljak, 20. 3. 2023. godine u Hotelu Buna (Buna bb, Mostar 88202), sa početkom u 10:00 sati.

Hausica Kulturica w/ KID KIMI + PUFF PUFF E & BOBI
2023-03-10 20:30 - 23:00 | OKC Abrašević, Alekse Šantića 25, Mostar, 88000, Bosnia and Herzegovina
Naš sljedeći događaj “Hausica Kulturica w/ KID KIMI + PUFF PUFF E & BOBI” obećava sirov, all groovey house zvuk, a za to smo doveli jednog od pionira balkanske DJ scene, Kid Kimija, kao glavnog izvođača.
S karijerom koja se proteže kroz brojne klupske nastupe i nastupe na najvećim festivalima u regiji, uključujući EXIT, Love Fest i Central Dance Event, Kid Kimi je također dijelio pozornicu sa nekim od najpoznatijih umjetnika elektronske glazbe poput Marca Carole, Chrisa Liebinga,Derrick Maya, Ben Klocka, Ellen Allien, Octave One…
Kao i uvijek, podižemo ljestvicu s visokom razinom produkcije, kako u smislu zvuka tako i u vizualnom dijelu. Talentirana mlada umjetnica Karla Ćosić bit će zadužena za vizualni dio događaja, pokazujući svoj umjetnički talent i viziju.
I ne zaboravite na afterparty, “The Soba” će doživjeti preobražaj. Sigurni smo da će vam se svidjeti novi vibe.

Koncert: Not Jane - Promocija albuma "Akademski Grad" | Support: Histerza
2023-03-04 20:30 - 22:30 | OKC Abrašević, Alekse Šantića 25, Mostar, 88000, Bosnia and Herzegovina
Not Jane (Široki Brijeg) krajem prošle godine izdao je album prvijenac “Akademski Grad” u izdanju Croatia Records, a sada je došlo na red da svoj album predstave i mostarskoj publici.
Histerza (Mostar) je grunge sastav, osnovan 2022. godine, a sastoji se od četiri polaznika Mostar Rock School. Na zajednički rad ih je potakla želja za promjenom te vraćanjem zvuka 90-ih u Hercegovinu.
ULAZ BESPLATAN

Panel diskusija "Da li je Mostar inkluzivan grad?"
2023-03-02 10:00 - 14:00 | Centar za kulturu Mostar, Rade Bitange 13, Mostar, 88000, Bosnia and Herzegovina
Pridruži se Agenciji lokalne demokratije iz Mostara u obilježavanju međunarodnog Dana nulte tolerancije prema diskriminaciji na događaju “Da li je Mostar inkluzivan grad?“, kroz tri panel diskusije:
𝐏𝐫𝐨𝐬𝐭𝐨𝐫𝐢 𝐤𝐨𝐣𝐢 𝐬𝐩𝐮𝐭𝐚𝐯𝐚𝐣𝐮
O položaju osoba sa invaliditetom, majki sa djecom u kolicima i osoba treće životne dobi sa pomagalima razgovaramo sa:
• Ivica Pavlović, predsjednik Udruge paraplegičara i oboljelih od dječije paralize „Marko Ravlić“,
• Nives Blažević, predstavnica inicijative „Za pristupačni Mostar“,
• Marijan Tustonja, voditelj Ureda za studente sa invaliditetom pri Sveučilištu u Mostaru.
𝐏𝐫𝐨𝐬𝐭𝐨𝐫𝐢 𝐤𝐨𝐣𝐢 𝐢𝐳𝐚𝐳𝐢𝐯𝐚𝐣𝐮 𝐨𝐬𝐣𝐞𝐜́𝐚𝐣 𝐧𝐞𝐬𝐢𝐠𝐮𝐫𝐧𝐨𝐬𝐭𝐢
O sigurnosti i položaju žena i djevojčica u Mostaru razgovaramo sa:
• Doc. dr. Sandi Dizdarević, profesor kriminalističke psihologije na Fakultetu prava i sigurnosti Mostar,
• Adela Gosto, Predsjednica Komisije za ravnopravnost spolova pri Gradskom vijeću Grada Mostara,
• Haris Idriz, rukovodilac odjela za razvoj i vanjsku saradnju pri UWC Mostar.
𝐏𝐫𝐨𝐬𝐭𝐨𝐫𝐢 𝐤𝐨𝐣𝐢 𝐨𝐛𝐞𝐬𝐡𝐫𝐚𝐛𝐫𝐮𝐣𝐮 𝐢 𝐝𝐞𝐦𝐨𝐭𝐢𝐯𝐢𝐬̌𝐮
O inkluzivnosti obrazovnog sistema razgovaramo sa:
• Nefiza Dautović, stručna savjetnica za predškolsko i inkluzivno obrazovanje u Ministarstvu obrazovanja, nauke, kulture i sporta HNK,
• Zumreta Marić, profesorica historije, demokratije i ljudskih prava,
• Mirjana Vučić, službenica za ljudska prava, OSCE Misija u BiH.
Pridruži se pokretu prema inkluzivnijem društvu kroz stvaranje grada koji cijeni različitost, promiče jednakost i eliminira diskriminaciju.

Koncert: Jufkamental + Farsa @ K19
2023-02-25 20:30 - 22:30 | OKC Abrašević, Alekse Šantića 25, Mostar, 88000, Bosnia and Herzegovina
Mostar Rock School predstavlja koncert Jufkamental + Farsa u klubu K19 – OKC Abrašević!
Dugoočekivani drugi album mostarskog alternativnog sastava Jufkamental konačno je ugledao svjetlo dana skoro dvije godine nakon istoimenog prvijenca. “Neretvana” donosi devet pjesama, od kojih već dvije imaju i video spotove. Naziv albuma inspiriran je anegdotom sa nastupa na kojem je pripiti posmatrač došao do spoznaje da bend koji ga podsjeća na Nirvanu dolazi iz Mostara. Album “Neretvana” dostupan je na YouTubeu i svim streaming platformama.
Farsa je mostarski bend nastao 2022. godine, a čini ga mlađahna, ali ekstremno kreativna petorka: Miran Dabić, Luka Bago, Petar Iličić, Maro Papac i Rejhan Kreso. Farsa nema određen žanr, već predstavlja simbiozu različitih muzičkih pravaca. Trenutno su u procesu predstavljanja svježih pjesama svijetu.
ULAZ BESPLATAN

Maršrute: Mapa nevidljivih mostova
2022-10-07, 2022-10-06, 2022-10-05
OKC Abrašević u sklopu projekta “Mostar-Prostori koji pokreću” realizira četiri šetnje gradom koje će se održati u periodu od 27.-30.09.2022.godine.
Link za prijavu: https://rb.gy/7iyj81
Lokacije na maršrutama su nastale kao rezultat rada na interaktivnoj mapi “Mapa nevidljivih mostova” koja sadrži četiri rute pod nazivom “Moj Jeruzalem”, “Hum kao potkovica”, “Avenija socijalizma” i “Komadinina transverzala”.
Dvije od ponuđenih ruta na mapi presijecaju granice podjele koje je utvrdio rat 90-ih: “Moj Jerusalem” pokazuje da se samo na 250 metara zračne distance nalaze 4 ključna sakralna objekta monoteističkih religija, dok nas “Mujagina transverzala” dovodi na nevidljivi most početaka arhitektonskog strukturiranja životne mostarske transverzale istok-zapad, zapad-istok.
“Avenija socijalizma” je, pak, nevidljivi most koji nas vodi ka pojašnjenju arhitektonskog i urbanističkog razvoja grada od kraja Drugog svjetskog rata do početka 90-ih godina, dok ruta “Hum kao potkovica” prikazuje arhitekturu i urbanizam prvih stambenih naseobina i mahala u Mostaru.
Lokacije i datumi maršruta:
1. 04.10.2022.- “Moj jeruzalem” – Franjevačka crkva – Mostarska sinagoga- Džamija na Šemovcu- Stari Most- Pravoslavna crkva Svete Trojice
2. 05.10.2022.-“Hum kao potkovica” – Balinovac- Podhum- Zahum- Donja Mahala
3. 06.10.2022.-“Avenija socijalizma”- Katedrala- Sterlčevina s Partizanskim grobljem- Staro Veleževo- Projektant- Vrh avenije- Novi most
4. 07.10.2022.-“Komadinina transverzala” – Partizansko spomen groblje- Rondo- Šetnica- Španjolski trg- Korzo- Musala
Događaj je podržan kroz projekat “Mostar- Prostori koji pokreću” koji financira Vlada Ujedinjenog Kraljevstva.
